**שם הרשות \_\_\_\_\_\_\_\_\_\_\_\_\_\_\_\_**

**התחייבות**

לכבוד

משרד החינוך

אנו, מורשי החתימה של \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מתחייבים בשמו

 שם הרשות

לקיים את כל ההתניות שלהלן, ביחס לכל סכום שיוענק לנו כהקצבה:

**1.** נשתמש בכל הסכום לצורך ביצוע הפעולות שעבורן נתנה ההקצבה ורק לצורךזה.

**2**. א) לא נעשה שימוש בכספי הקצבה לתעמולת בחירות – כמשמעותה בחוק הבחירות (צורכי תעמולה) ה'תשי"ט, 1959.

 ב) לא נכלול שמה של מפלגה או של סיעה, במישרין או בעקיפין, במודעות, באירועים ובפעילויות או בפרסומים שנפרסם.

 ג) נשתמש בסכום ההקצבה על פי כללי המכרזים המחויבים להתקיים ברשות.

**3**. א. סכומי ההקצבה ישולמו על יסוד דוחות פעולה וחשבונות שנגיש לכם, ולפי דרישת המשרד – גם חשבוניות מס על סכומים ששילמנו.

 ב. במשך שנת הכספים, נמציא לכם דיווחים כספיים ואחרים בקשר לשימוש בהקצבה, במועדים ובמתכונת שייקבעו על ידכם.

**4**. נאפשר למבקרים ולמפקחים מטעם הממשלה לבקר במשרדנו ובמתקננו בכל עת סבירה ולעיין בספרי החשבונות שלנו.

**5**. הרשות מתחייבת לנהוג בשקיפות ולשתף פעולה בכל תהליכי ההערכה, הביקורת והבקרה ע"י הגורמים המוסמכים לכך מטעם משרד החינוך בכל עת וזמן במהלך שנת הפעילות ולאחריה לרבות מענה לשאלונים וסקרים בקהלי מוטבים שונים שיקבעו, דיווח נתונים והגשת מסמכים ככל שתידרש על ידי הגורמים המוסמכים ושולחיהם בהתאם לכל דין.

**6.** נפעל לפי מדיניות הממשלה בנוגע לשכר, לייעול ולחיסכון – כפי שתקבע מזמן לזמן וכפי שהמשרד יידע אותנו.

**7** תהיו רשאים להפסיק, להקטין או לעכב את תשלום התמיכה החל בתאריך שתקבעו בהודעה בכתב, במקרים כדלקמן:

 א) אם לדעתכם אין אנו עושים את הפעולות, או חלקן, כיאות או אם אין אנו מקיימים את כל התנאים או את ההתחייבויות כאמור בכתב ההתחייבות זה בקשר למתן ההקצבה.

 ב) אם לא נעביר לכם את המסמכים כנדרש.

**8**. הננו מתחייבים להחזיר למשרד את יתרת ההקצבה על פי דרישת המשרד, בצמוד למדד המחירים לצרכן ובתוספת ריבית מקובלת, במקרים אלו:

 א. ההקצבה לא שימשה למטרה שלשמה ניתנה.

 ב. נעשה מעשה או היה מחדל המנוגד לאמור בכתב התחייבות זה – מיד עם דרישת משרדכם.

 ג. יתברר כי שולמה לרשות הקצבה ביתר.

 ד. יתברר כי הרשות לא עמדה בתנאים לקבלת הקצבה.

**9**. כל ההוצאות הכרוכות בעריכת התחייבות זו, וכן תיקון מסמכי היסוד שלנו, יחולו עלינו.

**10**. אנו מקבלים עלינו את מודל הקיזוזים כאמור במסמך הקריטריונים בסעיף 4 א'-ה'.

**11.** הרשות מתחייבת לעמוד בכל תאי הסף המפורטים בקריטריונים המאושרים מיום 2.6.2019.

**כתב התחייבות זה אינו חייב ביול.**

תאריך: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

שם מס' ת"ז ראש הרשות חתימה

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

שם מס' ת"ז גזבר הרשות חתימה